Diari Oficial de la Generalitat Valenciana


Sumari del DOGV 8346, del 25-07-2018 (2018/7332)

ACORD de 20 de juliol de 2018, del Consell, pel qual s'autoritza una transferència de crèdit del capítol 7 del programa 612.10, Finançament i fons europeus, al capítol 7 del programa 615.20, Model econòmic i actuacions sobre el sector públic, de la Conselleria d'Hisenda i Model Econòmic per import de 3.000.000 euros, així com la modificació de la FP4 «Memòria d'actuacions» de l'esmentat programa 615.20. Expedient 06.011/18-073.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8346

Data del DOGV
:   25-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7332


Data del document
:   20-07-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 20 de juliol de 2018, del Consell, pel qual s'autoritza una transferència de crèdit del capítol 7 del programa 612.10, Finançament i fons europeus, al capítol 7 del programa 615.20, Model econòmic i actuacions sobre el sector públic, de la Conselleria d'Hisenda i Model Econòmic per import de 3.000.000 euros, així com la modificació de la FP4 «Memòria d'actuacions» de l'esmentat programa 615.20. Expedient 06.011/18-073. [2018/7332]  
  
  
En els últims anys, els incentius autonòmics s'han anat configurant com un instrument de suport a la inversió productiva que han de contribuir al potencial competitiu de les empreses de la Comunitat Valenciana, impulsant activitats de major valor afegit que possibiliten la creació d'ocupació de qualitat i desenvolupament sostenible.  
Vinculat a això, ha canviat el marc de referència normatiu, amb l'entrada en vigor dels nous reglaments europeus per al període 2014-2020, que declaren determinades categories compatibles amb el mercat interior en aplicació dels articles 107 i 108 del Tractat de funcionament de la Unió Europea, que regula les ajudes de finalitat regional.  
  
La Conselleria d'Hisenda i Model Econòmic, té atribuïdes competències d'impuls del nou model econòmic de la Comunitat Valenciana, el marc interpretatiu del qual ha sigut establit pel Consell en les bases i elements orientadors per a la transformació del model econòmic de la Comunitat Valenciana, aprovat el 15 d'abril de 2016 en el Document d'Elx i en el Pla d'acció per a la transformació del model econòmic de la Comunitat Valenciana 2017-2027.  
En aquesta nova perspectiva, i d'acord tant amb les iniciatives previstes en aquest, com el Pla Estratègic de Subvencions 2018-2020 aprovat per resolució del conseller d'Hisenda i Model Econòmic, que incorpora aquesta línia a l'Objectiu Estratègic 4, Impuls del desenvolupament econòmic a la Comunitat Valenciana, recolzant-se en els factors que permeten reforçar el potencial competitiu de l'economia i promoure la recuperació del ritme inversor, el creixement de la renda i l'ocupació, així com la millora de la sostenibilitat mediambiental dels nostres sectors productius, s'ha previst reorientar durant 2018 les dotacions previstes per a incentius a la inversió, per a convergir amb les línies d'actuació del Pla d'Acció citat, la coordinació de la qual i gestió correspon a la secretària autonòmica de Model Econòmic i Finançament, mitjançant la inclusió d'una nova línia per a incentius a la inversió tant per a empreses com per a cooperatives, en l'annex de transferències i subvencions de capital del programa 615.20, Model econòmic i actuacions sobre el sector públic, modificant al seu torn la «Memòria d'actuacions» PF4 d'aquest programa.  
Per a finançar aquesta nova línia es proposa transferir els 3.000.000 euros consignats en la línia S1387, «Incentius autonòmics», de l'annex de transferències i subvencions de capital del programa 612.10, Finançament i fons europeus, que no es preveu executar en aquest exercici.  
  
A aquest efecte i en virtut del que disposen els articles 21 i 23 de la Llei 22/2017, de 29 de desembre, de pressupostos de la Generalitat per a l'exercici 2018, a proposta del conseller d'Hisenda i Model Econòmic, el Consell, prèvia deliberació, en la reunió de 20 de juliol de 2018,  
  
  
ACORDA  
  
Primer  
Autoritzar una minoració de crèdit en l'aplicació pressupostària 74.26.80.930.41.3 per import de 3.000.000 euros, que implica la supressió, en aquest exercici, de la línia de subvenció de concurrència competitiva S1387, segons el següent detall:  
  
Codi Denominació Dotació anterior Modificació Dotació actual  
S1387 Incentius autonòmics 3.000.0000 € 3.000.000 0  
  
  
Segon  
Autoritzar un increment de crèdit en l'aplicació pressupostària 77.44.64.531.53.1 per import de 3.000.000 euros, per a la inclusió, en el seu annex de transferències i subvencions corrents, d'una nova línia de subvenció per l'import i amb les dades descriptives que es detallen a continuació:  
  
Codi: S5133 Denominació: Incentius a la inversió per a impulsar el canvi de model econòmic de la Comunitat Valenciana  
Import: 3.000.000 Beneficiaris previstos: empreses i cooperatives  
Mode de concessió:  
Concurrència competitiva Descripció i finalitat: concessió d'ajudes a determinats projectes d'inversió empresarial que pel seu caràcter transversal ajuden a consolidar al seu torn, el teixit productiu valencià, la creació d'ocupació, la sostenibilitat mediambiental i el fonament de la investigació, desenvolupament i innovació en el marc del Pla d'acció de transformació del model econòmic 2017-2027 desenvolupat pel Consell  
  
  
Tercer  
Autoritzar la modificació de la FP4 «Memòria d'actuacions» del programa 615.20, Model econòmic i actuacions sobre el sector públic, que quedarà en els termes que figuren com annex d'aquest acord.  
  
  
Castalla, 20 de juliol de 2018  
  
La consellera secretària,  
MÓNICA OLTRA JARQUE  
  
  
  
  
ANNEX  
  
PRESSUPOST DE LA GENERALITAT 2018  
MEMÒRIA D'ACTUACIONS  
  
SECCIÓ: 06 HISENDA I MODEL ECONÒMIC  
SERVEI: 03 SECRETARIA AUTONÒMICA DE MODEL ECONÒMIC I FINANÇAMENT  
CENTRE GESTOR: 01 DG. DEL SECTOR PÚBLIC, MODEL ECONÒMIC I PATRIMONI  
PROGRAMA: 615.20 MODEL ECONÒMIC I ACTUACIONS SOBRE EL SECTOR PÚBLIC  
  
  
PROBLEMÀTICA SOBRE LA QUAL S'ACTUA  
1. Model econòmic.  
2. Planificació i ordenació del sector públic.  
3. Seguiment, avaluació i anàlisi del sector públic.  
OBJECTIU BÀSIC  
1.1. Impulsar el canvi cap a un model econòmic basat en el coneixement, la innovació i l'obertura a l'exterior, articulat sobre el principi de sostenibilitat ambiental, productiva i social.  
1.2. Foment de la realització d'iniciatives, actuacions i de projectes d'inversió immersos que contribuïsquen a la transformació del model econòmic en el marc del Pla d'acció derivat del Document d'Elx.  
2.1. Racionalitzar, modernitzar i adequar el sector públic instrumental (SPI) a les necessitats de la Generalitat.  
3.1. Garantir l'eficiència i eficàcia en la gestió del SPI.  
3.2. Donar suport tècnic al Consell en matèria de SPI.  
PRINCIPALS LÍNIES D'ACTUACIÓ PER A ACONSEGUIR L'OBJECTIU I INDICADORS  
1.1.1. Elaboració d'informes amb vista a millorar l'eficiència i la qualitat de les actuacions de l'Administració del Consell amb la finalitat que aquestes puguen afavorir la transformació del model econòmic.  
1.1.2. Elaboració d'instruments de programació econòmica i financera que es relacionen amb la consecució d'acords amb els agents socials, en particular per al desenvolupament del nou model econòmic.  
1.1.3. Impulsar i coordinar la participació dels agents claus de l'economia i la societat en el procés de transformació del model econòmic.  
1.1.4. Donar suport al conjunt de la Conselleria en la posada en marxa de polítiques que contribuïsquen al canvi del model econòmic i informar sobre les iniciatives que es proposen sobre aquest tema per a altres departaments del Consell.  
1.1.5. Convenis amb les universitats valencianes per a la constitució de càtedres de transformació del model econòmic, així com per a altres treballs de recerca vinculats al desenvolupament i transferència de coneixements d'aquests temes.  
  
1.2.1. Gestió de la convocatòria de subvencions als costos financers dels préstecs de l'IVF per a la inversió empresarial, per la seua contribució a la transformació del model econòmic valencià.  
1.2.2. Gestionar el suport als programes d'incentivació autonòmica a la inversió empresarial en els diversos aspectes afavoridors dels processos transformadors.  
  
1.2.3. Instrumentar i gestionar ajudes a determinats projectes impulsadors del desenvolupament econòmic de la Comunitat Valenciana, en factors que permeten reforçar el potencial competitiu, el creixement de la renda i l'ocupació, així com la millora de la sostenibilitat mediambiental.  
2.1.1. Impulsar la racionalització i reorganització del sector públic.  
2.1.2. Elaboració de projectes normatius orientats a la racionalització del SPI i la seua difusió.  
3.1.1. Supervisió de la política de contractació del SPI.  
3.1.2. Seguiment i supervisió dels instruments d'ordenació i gestió dels recursos humans en l'SPI.  
3.1.3. Supervisió i control del règim retributiu del personal al servei del SPI.  
  
3.1.4. Perfeccionament dels sistemes d'informació en els seus vessants economicofinancer i de gestió de recursos humans.  
3.1.5. Seguiment i avaluació de la gestió economicofinancera del SPI.  
3.1.6. Propiciar l'equilibri econòmic, financer i patrimonial de les entitats del SPI.  
3.2.1. Assessorar els representants de la Generalitat en els òrgans col·legiats superiors de govern i administració de les entitats del SPI.  
3.2.2. Donar suport al Consell respecte als requeriments d'informació en matèria de SPI.